Makkabeerne

Makkabeerne var en jødisk slekt, hasmoneerne, og det generelle navnet på en jødisk opprørshær som tok kontroll over Judea som til da, på midten av 200-tallet f.Kr., hadde vært underlagt det hellenistiske Selevkideriket. Makkabeerne grunnla det hasmoneiske dynasti som styrte Judea fra 164 f.Kr. til 63 f.Kr. Dynastiet sikret jødisk religionspraksis, økte omfanget og grensene til Israels land, og reduserte innflytelsen til hellenistisk sivilisasjon og hellenistisk jødedom.

Som familie og dynasti begynte makkabeerne med det jødiske opprøret ved presten Mattatias som i 167 f.Kr. rasende slo hjel en hellenistisk representant og øvrighetsperson fra Selevkideriket som hadde forlangt at han skulle ofre til de greske guder. Det synes som om det var Mattatias' sønn, Judas makkabeeren, som kom til å skape navnet eller ble assosiert med det, muligens grunnet hans råskap i krig og ved at han svingte en hammer eller en slegge. Flere av slektens menn ble deretter høvdinger og ledere i Judea, samtidig som de innehadde stillingen som yppersteprester.

 Navnet 
Navnet makkabeerLatin: Maccabaeus, gresk: Makkabaios, fra hebraisk maqqeb et, hammer eller slegge (Oxford English Dictionary). er ofte benyttet som synonym for hele det hasmoneiske dynasti, men de egentlige makkabeere var Judas Makkabeus og hans fire brødre (de fem sønnene til Mattatias). Navnet var Makkabeus («Makkabeeren») var et personlig tilnavn til JudasFørste Makkabeerbok 2:4 (engelsk tekst) og ble også benyttet av senere generasjoner som ikke var direkte hans etterkommere. 

En forklaring på navnets opprinnelse er at det er avledet fra arameiske makkaba, «hammeren», i anerkjennelse av Judas' råskap eller fryktløshet i kamp.«The Machabees» i: Catholic Encyclopedia. New York: Robert Appleton Company. 1913. Den tradisjonelle jødiske forklaringen er at Makkabeus er et akronym for et vers i Tora som var krigsropet til makkabeerne, «Mi chamocha ba'elim YHWH», «Hvem er som du blant gudene, Herre?»,Nettbibelen: Andre Mosebok 15:11 foruten også å være et akronym for Matityahu Kohen ben Yochanan. Forskeren og poeten Aaron Kaminka har argumentert for at navnet er en korrupsjon av Machbanai, et ledende kommando i hæren til kong David av Israel, se Første Krønikebok 12:13.«What does Maccabee mean? - Ask the Rabbi», Oztorah.com

 Fotnoter 

 Referanser